
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


28 Ιουλίου 2017 


ΤΕΥΧΟΣ ΠΡΩΤΟ 


Αρ 


. Φύλλου 105 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 73 

Τρττοττοίηση του π.δ. 32/2004 «Σύσταση και Ορ¬ 
γανισμός της Γενικής Γραμματείας της Κυβέρνη¬ 
σης» (Α'28). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των άρθρων 7 και 29Α του ν. 1558/1985, όπως κω- 
δικοποιήθηκαν ως άρθρα 86 παρ. 1 και 90 του Κώδι¬ 
κα νομοθεσίας για την Κυβέρνηση και τα κυβερνητικά 
όργανα (π.δ. 63/2005 Α' 98), β) του άρθρου 77 παρ. 3 
του ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις» (Α' 143), 
γ) του π.δ. 32/2004 «Σύσταση και Οργανισμός της Γενι¬ 
κής Γραμματείας της Κυβέρνησης» (Α'28), δ) της Υ183/ 
8-11-2016 απόφασης του Πρωθυπουργού «Ανάθεση 
αρμοδιοτήτων στον Υπουργό Επικράτειας Δημήτριο 
Τζανακόπουλο» (Β'3626), ε) της Υ29/8-10-2015 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη» (Β'2168). 

2. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους διακοσίων εξήντα τριών χιλιά¬ 
δων διακοσίων τριάντα (263.230) ευρώ για το τρέχον 
οικονομικό έτος 2017 και διακοσίων ογδόντα επτά χιλιά¬ 
δων εκατόν εξήντα (287.160) ευρώ για κάθε ένα από τα 
επόμενα οικονομικά έτη. Οι ανωτέρω δαπάνες θα καλύ¬ 
πτονται από τις πιστώσεις του τακτικού προϋπολογισμού 
του Υπουργείου Οικονομικών (Ειδ. Φ. 23-640 «Γενική 
Γραμματεία της Κυβέρνησης» ΚΑΕ Ομάδων 0200). 

3. Την 115/2017 γνωμοδότηση του Συμβουλίου της 
Επικράτειας, με πρόταση του Πρωθυπουργού, του 
Υπουργού Επικράτειας και του Αναπληρωτή Υπουργού 
Οικονομικών, αποφασίζουμε: 

Άρθρο 1 

Η παρ. 1 του άρθρου 2 του π.δ. 32/2004, όπως κωδι- 
κοποιήθηκε ως παρ. 1 του άρθρου 73 του Κώδικα νομο¬ 
θεσίας για την Κυβέρνηση και τα κυβερνητικά όργανα, 
αντικαθίσταται ως εξής: 


«1. Η Γενική Γραμματεία της Κυβέρνησης αποτελείται 
από: α) το Ιδιαίτερο Γραφείο του Γενικού Γραμματέα, β) το 
Νομικό Γραφείο, γ) το Γραφείο Καλής Νομοθέτησης, δ) το 
Γραφείο Συντονισμού, Θεσμικών, Διεθνών και Ευρωπαϊ¬ 
κών Θεμάτων, ε) το Γραφείο Διοικητικής και Οικονομικής 
Υποστήριξης, στ) το Γραφείο Επιστημονικής και Γραμ¬ 
ματειακής Υποστήριξης των Συλλογικών Κυβερνητικών 
Οργάνων, τα οποία λειτουργούν σε επίπεδο γραφείου.» 

Άρθρο 2 

Στο π.δ. 32/2004 προστίθεται άρθρο 5Γ, το οποίο εντάσ¬ 
σεται ως άρθρο 76Γ του Κώδικα νομοθεσίας για την Κυ¬ 
βέρνηση και τα κυβερνητικά όργανα, ως εξής: 

«Άρθρο 5Γ 

Γραφείο Επιστημονικής και Γραμματειακής 

Υποστήριξης των Συλλογικών Κυβερνητικών 

Οργάνων 

Ι.Το Γραφείο Επιστημονικής και Γραμματειακής Υπο¬ 
στήριξης των Συλλογικών Κυβερνητικών Οργάνων πα¬ 
ρακολουθεί και υποστηρίζει τη λειτουργία των συλλογι¬ 
κών οργάνων της Κυβέρνησης και ενημερώνει σχετικά 
τον Γενικό Γραμματέα. 

2. Το Γραφείο Επιστημονικής και Γραμματειακής Υπο¬ 
στήριξης των Συλλογικών Κυβερνητικών Οργάνων ασκεί 
τις εξής αρμοδιότητες: 

α) παρέχει γραμματειακή υποστήριξη στα συλλογικά 
κυβερνητικά όργανα και ειδικότερα: 

αα) προετοιμάζει τους φακέλους και επικουρεί τα 
αρμόδια όργανα στην κατάρτιση και κοινοποίηση της 
ημερήσιας διάταξης των θεμάτων που εισάγονται προς 
συζήτηση ή λήψη απόφασης, 
ββ) διενεργεί τη στενογράφηση, μαγνητοφώνηση και 
απομαγνητοφώνηση των συζητήσεων, 
γγ) τηρεί πρωτόκολλο και αρχείο, 
δδ) διεκπεραιώνει την αλληλογραφία και επιμελείται 
την επικοινωνία με τα υπουργεία και άλλους φορείς, 
β) παρέχει επιστημονική υποστήριξη στα συλλογικά 
κυβερνητικά όργανα και στα μέλη αυτών και ειδικότερα: 

αα) εκπονεί μελέτες που του ανατίθενται, υποβάλει 
προτάσεις για αναγκαίες μεταρρυθμίσεις και εισηγείται 
στα όργανα επί θεμάτων της αρμοδιότητάς τους, 
ββ) γνωμοδοτεί για κάθε θέμα για το οποίο ερωτάται, 
γγ) συντάσσει σχέδια κειμένων πολιτικής και προσχέ¬ 
δια αποφάσεων των οργάνων. 












1768 

Τεύχος ΑΊ 05/28.07.2017 


Άρθρο 3 

Η παρ. 1 του άρθρου 7 του π.δ. 32/2004, όπως κωδικο- 
ποιήθηκε ως άρθρο 78 του Κώδικα νομοθεσίας για την 
Κυβέρνηση και τα κυβερνητικά όργανα, αντικαθίσταται 
ως εξής: 

«1. Οι θέσεις μετακλητών υπαλλήλων της Γενικής Γραμ¬ 
ματείας της Κυβέρνησης είναι οι εξής: 

α) Προϊσταμένων των Γραφείων της Γενικής Γραμμα¬ 
τείας της Κυβέρνησης: θέσεις έξι έκτων οποίων: 

αα) Μία θέση προϊσταμένου του Ιδιαίτερου Γραφείου 
του Γενικού Γραμματέα. 

ββ) Μία θέση προϊσταμένου του Νομικού Γραφείου, 
γγ) Μια θέση προϊσταμένου του Γραφείου Υποστήρι¬ 
ξης της Καλής Νομοθέτησης. 

δδ) Μία θέση προϊσταμένου του Γραφείου Συντονι¬ 
σμού, Θεσμικών, Διεθνών και Ευρωπαϊκών Θεμάτων. 

εε) Μία θέση προϊσταμένου του Γραφείου Διοικητικής 
και Οικονομικής Υποστήριξης. 

στστ) Μία θέση προϊσταμένου του Γραφείου Επιστημο¬ 
νικής και Γραμματειακής Υποστήριξης των Συλλογικών 
κυβερνητικών Οργάνων. 

β) Προσωπικού του Γενικής Γραμματείας της Κυβέρ¬ 
νησης: θέσεις σαράντα εννέα, ως εξής: 


αα) Ειδικών Συμβούλων: θέσεις δεκαέξι, 
ββ) Ειδικών Συνεργατών: θέσεις δεκατέσσερις, 
γγ) Κλάδου ΠΕΔιοικητικού-Οικονομικού: θέσεις δέκα, 
δδ) Κλάδου ΔΕ Διοικητικού-Λογιστικού: θέσεις εννέα». 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 25 Ιουλίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Πρωθυπουργός 

ΑΛΕΞΙΟΣ Π. ΤΣΙΠΡΑΣ 

Οι Υπουργοί 

Αναπληρωτής Υπουργός 
Οικονομικών Επικράτειας 

ΓΕΩΡΓΙΟΣ ΧΟΥΛΙΑΡΑΚΗΣ ΔΗΜΗΤΡΙΟΣ ΤΖΑΝΑΚΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.0ΐ(4>6ί.αΓ 













